**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***



**Vă rugăm să citiți cu atenție această notificare.**

IMPORTANT!

Înainte de călătoria dvs., verificați cerințele pentru intrarea pe teritoriul Turciei pe site-ul Ministerului Afacerilor Externe al României la următorul link: <http://www.mae.ro/travel-conditions>

**Înainte de plecare, vă rugăm să vă asigurați că detineți urmatoarele documente:**

* bilete de avion dus-întors
* carte de identitate in termen de valabilitate, pașaport (valabil cel puțin 150 de zile la momentul intrării pe teritoriul Turciei)
* voucher de cazare
* polița de asigurare (nu este obligatorie, dar este insistent recomandată)
* în cazul în care călătoriți cu un copil sub 18 ani: un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).

**Atenție! Noutate - Intrarea în Republica Turcia pe baza cărții de identitate.**

Pentru a putea intra pe teritoriul Republicii Turcia, cetăţenii români trebuie să dețină unul dintre următoarele documente de călătorie româneşti: carte de identitate, paşaport diplomatic, paşaport diplomatic electronic, paşaport de serviciu, paşaport de serviciu electronic, paşaport simplu, paşaport simplu electronic sau paşaport temporar.

**Cartea de identitate trebuie să fie în termen de valabilitate**, iar **paşaportul trebuie să aibă o valabilitate de minimum 150 zile la momentul intrării în Turcia şi să dispună de cel puţin o filă goală.**

**Din data de 21 mai 2024 se permite intrarea în Turcia cu cartea de identitate românească valabilă.**

*La data de 21 mai 2024, s-a publicat în Monitorul Oficial al Republicii Turcia (nr. 32552), Decretul prezidențial nr. 8473 din 20 mai 2024, semnat de Președintele Republicii Turcia, Recep Tayyip Erdogan. Potrivit deciziei unilaterale adoptate de autoritățile turce, cetățenii români vor putea călători în Republica Turcia în baza cărții de identitate. Astfel, în baza acestui document, cetățenii români vor putea tranzita sau staționa pe teritoriul turc****90 de zile în oricare 180 zile****.*

La fiecare intrare în Republica Turcia, la punctul de frontieră, cetățeanul român care va alege să intre în baza cărții de identitate va primi din partea polițistului turc de frontieră un formular unde se va menționa data intrării, numele, prenumele, cetățenia și sexul persoanei și se va pune ștampila cu data intrării. **Formularul va trebui prezentat la orice control de rutină polițienesc, cât și la ieșirea din R. Turcia.**

Măsura se aplică doar pentru călătoriile **în scop turistic**;

Cetățenii români care vor intra pe teritoriul turc în **scop turistic** vor trebui să prezinte la punctele de frontieră turce toată **documentația specifică unei vize turistice (bilet de călătorie dus-întors și dovada cazării în Republica Turcia), nefiind însă necesară prezentarea pașaportului românesc.**

**În cazul utilizării cărții de identitate românești**, se recomandă ca intrarea/ieșirea (de) pe teritoriul turc să se facă în baza aceluiași formular (pe care se pune ștampila aferentă), eliberat de poliția turcă de frontieră, în vederea eficientizării procesului de intrare/ieșire din această țară.

**Important:** *Vă recomandăm să acordaţi atenţie la efectuarea controalelor de frontieră/vamale şi să vă asiguraţi că formularul vamal aferent cărții de identitate este completat corespunzător și păstrat până la ieșirea din R. Turcia, respectiv că vi s-a aplicat ştampila de intrare în Turcia pe formularul de carte de identitate / paşaport.*

 Dovada vaccinării împotriva COVID-19 și completarea unui formular de sănătate nu mai sunt necesare pentru intrarea în Turcia.

 Trebuie să obțineți și să tipăriți toate documentele în prealabil, Coral Travel nu eliberează documente la aeroport.

**Reprezentant aeroport:**

Contacte urgențe aeroport plecări Charter:

* București : Tel: +40.736 201 201
* Timișoara: Tel: +40.723 201 207
* Arad: Tel: +40721014164
* Suceava: Tel. +40.723 201 019
* Oradea: Tel. +40.723 201 207
* Cluj Napoca: Tel. +40.723 201 206
* Sibiu: Tel. +40.758-086-572
* Baia Mare: Tel. +40.734281657
* Iași: Tel: +40.723 201 019
* Craiova: Tel: + 40.758021065
* Targu Mures: Tel. +40.723 201 206

\*numărul de urgență va fi activ înainte de fiecare cursă cu 3 ore

După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele. Familiarizați-vă în prealabil cu regulile de control vamal din țara în care mergeți, precum și cu regulile de control vamal din România:

• Administraţia Naţională a Vămilor – [www.customs.ro](http://www.customs.ro);

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dvs.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent la aeroport (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la aterizare. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor charter este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) pot suferi modificări în situații speciale.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul. Vă recomandăm totuși să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Informațiile despre numărul zborului și ora plecării acestuia pot fi clarificate și în mod individual, contactând numărul de urgență trecut pe voucherul dvs. Partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor „de pe un aeroport din România”, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile charter comerciale prevăd absența alimentelor și (sau) băuturilor în timpul unui zbor care durează mai puțin de 5 ore. Vă rugăm să clarificați aceste restricții, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Turcia**

Trebuie să treceți individual prin controlul pașapoartelor, zona vamală și să vă recuperați personal bagajele.

Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală (datele de contact sunt pe voucherul de călătorie). Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus.

În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat

La ieșirea din aeroport veți fi întâmpinați de ghizi locali cu pancarte **CORAL TRAVEL/ODEON TOURS**, veți fi conduși la biroul unde se vor verifica voucherele și veți fi apoi îndrumați către vehiculul dvs de transfer. Numele companiei partenere din Turcia este trecut pe voucher.

De asemenea, veți primi la aeroport un plic cu informații despre destinație, precum și numerele de contact ale biroului local.

**NOU! Aplicație de informare pentru turiștii aflați la destinație:**

La sosirea pe aeroportul din Turcia, ghizii locali de la ghișeul Coral Travel vor scana codul de bare de pe voucherul de cazare. Turiștii vor primi un bilet de informare și o broșură ce vor conține: un cod QR, numărul autocarului pentru transfer, numele ghidului alocat și ora de întâlnire la hotel.

În aceasta aplicație, care se poate accesa scanând codul QR, turiștii vor putea găsi toate informațiile de care au nevoie.

Pentru accesarea informațiilor din secțiunile **Oră de plecare & Oră de plecare** **pentru excursii**, turiștii vor folosi numerele **Incoming reservation No & Tour voucher No**, pe care le vor primi la întâlnirea de la hotel cu ghidul și la cumpărarea excursiilor opționale.

Orele de preluare vor fi disponibile în aplicație **după ora 18:00,** în ziua dinaintea plecării/excursiei.Pentru accesarea informațiilor din secțiunea **Ghidul meu**, turiștii vor folosi numărul de rezervare afișat pe voucherul de cazare Coral Travel, primit de la agenție. Aici, turiștii vor găsi datele de contact ale ghidului (telefon, whatsapp) și numărul de urgență de la Call Center. Asistența de urgență este în limba română între orele 09:00 – 18:00 **(tasta 7),** iar în afara acestui interval turiștii trebuie să aleagă **tasta 1** în meniul robotului, pentru limba engleză.

Mai multe informatii regasindu-se aici: <https://info.odeontours.com/>

În cazul unui transfer de grup „aeroport-hotel”, traseul va fi stabilit de către compania locală de transport. Durata unui transfer de grup este mai mare decât a unuia privat, fiind determinată de numărul de hoteluri la care se vor efectua opriri. În timpul transferului de grup sunt permise opririle tehnice și staționarea din motive medical/sanitare, la latitudinea firmei locale.

În caz de transfer individual/privat, transportul se efectuează pe traseul direct „aeroport-hotel”. Serviciul de încărcare și descărcare a bagajelor din mașină nu este inclus, rămâne la latitudinea șoferului.

În cazul imposibilității accesului direct la hotel a unui mijloc de transport, din cauza stării carosabilului, a admiterii vehiculului pe teritoriul hotelului, a regulilor de siguranță rutieră, a lucrărilor de reparații și a altor cazuri obiective, pasagerii și bagajele sunt lăsate la locul cel mai apropiat de locul de descărcare planificat. Luați în considerație aceste informații, inclusiv în scopul organizării transferului de retur.

Ascultaţi cu atenție informațiile oferite de ghid în drum spre hotel, puneţi întrebări de interes, citiţi broșura primită. Vă rugăm să luați în serios întâlnirea de informare de la hotel, a cărei oră este stabilită de ghidul local. La această întâlnire, turiștii primesc informații despre transferul de retur, regiune, posibile excursii, servicii hoteliere precum și alte sfaturi utile.

**În hotel**

Conform regulilor internaționale, cazarea în camera de hotel se face după ora 14:00, eliberarea camerei se face până la ora 12:00, indiferent de ora de plecare/sosire a zborului dumneavoastră.

Pentru confortul dumneavoastră, fiecare hotel este dotat cu un stand de informare CORAL TRAVEL, care afișează fotografia ghidului și numărul de telefon mobil, precum și programul ghidului turistic pentru acest hotel. Conform programului de ședere la hotel, ghidul este gata să ajute personal cu toate întrebările, iar în afara orelor de lucru – prin telefon.

Vă rugăm să luați în serios întâlnirea de informare de la hotel, a cărei oră va fi stabilită de ghid. În cadrul acestei întâlniri, veți primi informații despre transferul de retur, regiune, posibile excursii, măsuri de siguranță, servicii hoteliere și alte informații utile.

**Caz acoperit de asigurare**

Dacă vi se întâmplă un eveniment acoperit de asigurare în timpul vacanței, trebuie să anunțați rapid apariția lui, sunând biroul companiei de asigurări, la numărul de urgență afișat pe poliță. Serviciile medicale sau de altă natură vor fi asigurate gratuit sau cu rambursarea ulterioară a costurilor, conform condițiilor de asigurare (vedeţi condițiile de asigurare). Vă informăm că serviciile medicului de la hotel sunt întotdeauna contra cost, va trebui să vă asigurați că primiți și păstrați toate documentele doveditoare pentru a le anexa la dosarul de daună.

**În ziua returului în România**

Cu o zi înainte de zborul de întoarcere, puteți afla ora transferului catre aeroport de la ghidul local, de la receptie sau de la standul de informații CORAL TRAVEL. Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului etc.).

**Ambasada României la Ankara**

Adresă: Bükres Sokak 4, Çankaya, 06680 Ankara

Telefon: +90312.466.3706

(Acest număr NU oferă informații consulare!)

Departamentul Consular: +90312.447.7945

 Telefon pentru cazuri consulare urgente:**+90.532.318.1726**

**NUMERE DE URGENȚĂ 24/7:** Call Center (in limba romana intre orele 09:00-18:00 și in limba engleza in restul orelor)

* **Telefon: +9 0242 349 50 50**
* **Telefon: +9 0242 444 07 73**
* **Telefon: +9 0242 444 07 74**
* **Telefon: +9 0242 444 07 79**

***Vă urăm drum bun și vacanță frumoasă!***